**O, Toamnă dorită!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, Toamnă dorită!

O, Toamnă, anotimp dorit

În roade-argintii plămădit,

Cu-al tău mister neînţeles!

Când vine timpul de cules

E pregătire-n zumzet mare,

Că e timp bun de recoltare,

Şi-n rodul muncii-agonisite

Se-adun’ suflete mântuite.

O,Toamnă, când e Toamnă

E timpul ploile să-şi cearnă

Din văzduh norii plumburii

Peste grădini, peste câmpii,

Roadele astfel să crească

Şi coacerea s-o-mplinească,

Un prilej scump de bucurie

Sosit prin Ploaia cea Târzie!

O, Toamnă, mult întârziată

Cu dor fierbinte-aşteptată

De-ai Domnului, copii iubiţi

Ce trec prin aspre suferinţi,

Timpul e-acum de recoltat

Dar şi alt timp, de semănat

Şi cei ce seamănă şi plâng

Cu bucurie roade... strâng!

O, Toamnă, acum mă-mbii

Spre roadele coapte, târzii,

Să merg de grab să le adun,

Să le transport şi să le pun

În spaţii sigure la uscătură,

Ferite de locuri cu udătură,

În glas de cânt să le sortez

Şi-asupra lor să priveghez!

Flavius Laurian Duverna